Diari Oficial de la Generalitat Valenciana


Sumari del DOGV 4534, del 01-07-2003 (2003/7774)

RESOLUCIÓ de 20 de juny de 2003, de la Direcció General d'Ordenació i Innovació Educativa i Política Lingüística, per la qual es resol el concurs públic per a atorgar beques de formació en Biblioteconomia i Tecnologies de la Informació i la Comunicació aplicades a l'Educació, convocat per Orde de 3 d'abril de 2003, de la Conselleria de Cultura i Educació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4534

Data del DOGV
:   01-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7774


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 20 de juny de 2003, de la Direcció General d'Ordenació i Innovació Educativa i Política Lingüística, per la qual es resol el concurs públic per a atorgar beques de formació en Biblioteconomia i Tecnologies de la Informació i la Comunicació aplicades a l'Educació, convocat per Orde de 3 d'abril de 2003, de la Conselleria de Cultura i Educació. [2003/X7774]
  
Per l'Orde de 3 d'abril de 2003 de la Conselleria de Cultura i Educació, Diari Oficial de la Generalitat Valenciana núm. 4.501 de 16 de maig, es va convocar el concurs públic per a atorgar beques de formació en Biblioteconomia i Tecnologies de la Informació i la Comunicació aplicades a l'Educació.
  
Complits els tràmits requerits en la convocatòria, s'ha realitzat la valoració dels mèrits aportats pels sol·licitants de conformitat amb el que disposa la base octava de l'Orde citada.
  
I, d'acord amb la delegació feta pel conseller de Cultura i Educació en la disposició final primera d'eixa Orde, resolc:
  
Primer
  
Anunciar en l'annex a esta resolució, la qualificació aplicada per a cada sol·licitant, segons la proposta de la comissió de valoració sobre la base octava de l'orde de convocatòria.
  
Segon
  
Concedir les beques de formació a les persones que figuren amb la major qualificació per a cada lloc de biblioteconomia, i les set primeres que figuren en els llocs de Tecnologies de la Informació i la Comunicació en l'ensenyança.
  
Tercer
  
Les persones que han sigut seleccionades per al gaudi de les beques tindran la seua incorporació el pròxim dia 1 de juliol del 2003, en la Direcció General d'Ordenació i Innovació Educativa i Política Lingüística.
  
Quart
  
En el cas de renúncia o incompliment de la finalitat de la beca de formació per algun beneficiari durant el seu gaudi, dins de l'any 2003, es convocarà per a la seua provisió a les persones que hagen obtingut una qualificació igual o superior a quatre punts i segons l'orde establit en l'annex.
  
Quint
  
Les obligacions, drets i vinculació laboral a aplicar als beneficiaris són les indicades en les bases nou, deu, dotze i tretze de l'Orde de convocatòria. La percepció de les beques es realitzarà segons indica la base onze d'eixa Orde de la Conselleria de Cultura i Educació.
  
Sext
  
De conformitat amb els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa contra la present resolució, que posa fi a la via administrativa es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant la Conselleria de Cultura i Educació en el termini d'un mes a partir del dia següent a la publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a partir del dia següent a la publicació en el Diari Oficial de la Generalitat Valenciana.
  
València, 20 de juny de 2003.- El director general d'Ordenació i Innovació Educativa i Política Lingüística: Josep Vicent Felip i Monlleó.